שובה (מאכל)

שוּבָּה (ברוסית: Сельдь под шубой, מילולית: "מליח באדרת פרווה", גם Селёдка под шубой, מילולית: "דג מלוח באדרת פרווה") הוא סלט שכבות מהמטבח הרוסי, הכולל ירקות מבושלים (תפוח אדמה, סלק וגזר) מעורבבים במיונז, דג מליח, ביצים קשות ולעיתים גם בצל. מכינים את הסלט ללא ערבוב השכבות, כך שבעת ההגשה נראות בכל פרוסה כל השכבות, כאשר לכל שכבה צבע אופייני.

כל מרכיבי הסלט מגורדים או קצוצים לקוביות קטנות. הרכבת הסלט נעשית בדרך כלל לפי הסדר הבא, מלמטה למעלה:
 שכבת מליח שיש המערבבים בו גם בצל (אפור-ורוד),
 שכבת תפוחי אדמה מבושלים (צהוב חיוור),
 יש המוסיפים שכבת גזר מגורד (כתום),
 שכבת סלק מבושל מגורד (סגול),
 שכבת חלבוני ביצה קשה (לבן),
 שכבת חלמוני ביצה קשה(צהוב עז);
 יש המוסיפים מעל מעט בצל ירוק קצוץ או עלי פטרוזיליה להוספת צבע ירוק.

קישורים חיצוניים

סלטים
מאכלי דגים
המטבח הרוסי
המטבח הסובייטי